
చెన్నై, ఫిబ్రవరి 12 (ఆంధ్రజ్యోతి): సంతకాలపై సందేహాలు వ్యక్తమవుతున్నాయి. సీఎం పదవికి రాజీనామా చేస్తూ పన్నీర్ సెల్వం ఇచ్చిన రాజీనామా లేఖలోని సంతకంపై రాజ్భవన్ వర్గాలు సందేహం వ్యక్తం చేస్తున్నాయి. దీంతోపాటు ఎమ్మెల్యేలు అందజేసిన లేఖలోని సంతకాలను రాజ్భవన్ వర్గాలు అనుమానిస్తున్నట్లు సమాచారం. రాజ్యాంగం ప్రకారం సీఎం తన పదవికి రాజీనామా చేయదలచుకొంటే గవర్నర్ను కలిసి లేఖను అందజేయాల్సి ఉంటుంది. అయితే ఇనఛార్జి గవర్నర్ విద్యాసాగరరావు ముంబాయిలో ఉండటంతో పన్నీర్ రాజీనామా లేఖను ఫ్యాక్స్లో పంపారు. ఆ తర్వాత రాజీనామా లేఖను సీల్ట్ కవరులో రాజ్భవన అధికారులకు అందజేశారు. ఈ నేపథ్యంలో ఈ నెల 9న చెన్నైకి చేరుకున్న గవర్నర్ విద్యాసాగర్ రావు సీఎం పన్నీర్సెల్వం సమర్పించిన లేఖను చూసి, అందులోని సంతకం పన్నీర్ సెల్వందా కాదా అన్నది పరిశీలించాలని రాజ్భవన అధికారులను ఆదేశించినట్లు సమాచారం. అధికారులు జరిపిన పరిశీలనలో పన్నీర్ సెల్వం సంతకంలో తేడా ఉన్నట్లు తేలిందని తెలిసింది. సాధారణంగా పన్నీర్ సెల్వం తన సంతకం వద్ద తేదీలను గానీ, సమయాన్ని గానీ రాయరు. అయితే రాజ్భవన అధికారులకు అందజేసిన రాజీనామా లేఖపై పన్నీర్ సెల్వం సంతకం పక్కనే ‘మ.1.41 గం..’ అని రాసి ఉన్నట్లు సమాచారం. అంతేకాకుండా ఆ లేఖలో తేదీ.. జనవరి1 - 2013 అని ఉందని తెలిసింది. శశికళను తమ పార్టీ శాసనసభాపక్ష నేతగా ఎన్నుకుంటూ అన్నాడీఎంకే ఎమ్మెల్యేలు చేసిన సంతకాలనూ పరిశీలిస్తున్నట్లు రాజ్భవన వర్గాలు తెలిపాయి.

chennai, fibravari 12 (aandhrajyoti): santakaalapai sandehaalu vyaktamavutunnaayi. cm padaviki rajinama chestu pannir selvam ichina rajinama lekhaloni santakampai rajbhavan vargaalu sandeham vyaktam chestunnayi. deenthopaatu emmelyelu andajesina lekhaloni santakaalanu rajbhavan vargaalu anumaanistunnatlu samacharam. raajyaangam prakaaram cm tana padaviki rajinama cheyadalachukonte gavarnarnu kalisi lekhanu andajeyalsi untundi. ayithe inacharji gavarnar vidyaasaagararaavu mumbaayilo undatamtho pannir rajinama lekhanu fackslo pampaaru. aa tarvaata rajinama lekhanu sealt kavarulo rajbhavana adhikaarulaku andajesaaru. ee nepathyamlo ee nela 9na chennaiki cherukunna gavarnar vidyasagar raavu cm pannirselvam samarpinchina lekhanu chusi, andulooni santakam pannir selvanda kaadaa annadi pariseelinchaalani rajbhavana adhikaarulanu aadesinchinatlu samacharam. adhikaarulu jaripina pariseelanalo pannir selvam santakamlo teda unnatlu telindani telisindi. saadhaaranamgaa pannir selvam tana santakam vadda tedeelanu gaanee, samayanni gaanee rayaru. ayithe rajbhavana adhikaarulaku andajesina rajinama lekhapai pannir selvam santakam pakkane ‘ma.1.41 gam..’ ani rasi unnatlu samacharam. antekakunda aa lekhalo tedee.. janavari1 - 2013 ani undani telisindi. sasikalanu tama party saasanasabhaapaksha nethagaa ennukuntu annadienke emmelyelu chesina santakaalanuu pariseelistunnatlu rajbhavana vargaalu telipai.